भीड़ अधिक होने के कारण यात्रियों के बीच कई बार मारपीट तक की नौबत आ जाती है। दोपहर के समय कानपुर की ओर जाने वाली एवं शाम के समय कानपुर से आने वाली पैसेंजर ट्रेन की तो हालत यह होती है कि कम कोच होने के कारण प्रत्येक कोच में कई यात्री पावदान पर यात्रा करने को मजबूर होते हैं। दैनिक यात्रियों एवं व्यापारियों ने मांग की है कि इटावा एवं कानपुर के मध्य पैसेंजर ट्रेनों के फेरों की संख्या में वृद्धि की जाए। साथ ही ट्रेनों के कोचों में भी वृद्धि की जाए। ताकि यात्रियों को परेशानियों से निजात मिल सके। इसके साथ ही गर्मी की छुट्टियों में चलने वाली समर स्पेशल ट्रेनों के फफूं द रेलवे स्टेशन पर ठहराव की भी मांग उठाई है।